Timawit d tin yeṭṭfen amkan deg tsekla tamaziɣt, acku ayen akk i dilaḥqen ɣur-neɣ yusa-d s ubrid n timawit, tasuta tettak-it i tayeḍ almi i d-iwweḍ ɣer tizi n wassa. Ayen yellan deg timawi yuɣal yeṭṭef amkan deg tirawit, ɣas akken i ɛedda zman-is maca mazal ticraḍ-is. Ass-a mi ara ad nɣer ungal neɣ tullist neɣ dayen nniḍen, ma ulac maḍi ad naf inzan neɣ tinfaliyin n tutlayt taqbaylit neɣ d timseɛraq. Amaru deg udlis-is isɛukkez ɣef waṭas n tecraḍ-a, akken ad yebnu aḍris-is akken iata, yeddem-d kra seg timait acku d tannumi-s neɣ d idles i kerzen leqrun deg cfaat. D ayen yesan azal meqqren mi ara ad naf deg ungalen iqbayliyen limarat-a n timawit aladɣa ungalen imenza i d-yeffeɣen. Ihi iswi-nneɣ deg uḥric-agi wis kraḍ ad neɛreḍ ad nexdem taṣleḍt i wungal Askuti, ad nessebgen ticraḍ n timawit yellan deg-s, ad nefk amek yessexdem umaru timawit, dacu i t-yeǧgan ad tissexdem, imi neɣra adlis-agi nufa-t d tibḥirt tezraɛ deg-s timawit, nereḍ ad nreṣṣi axeddim-nneɣ ad nekkes akk ayen icudden ɣer timawit am isefra, inzan d lemun ,imarḍalen, d waṭas n tecraḍ nniḍen.